Lav et referat af nedenstående tekst:

Tekst:
Skagen Bryghus skal ikke betale en bøde på 10.000 kroner for at have spillet for høj musik en sommerdag i 2017. Sådan lyder den afgørelse, som Retten i Hjørring traf mandag ifølge Kanal Frederikshavn . - Politiet har fejlet, og kommunen har fejlet, udtaler Skagens Bryghus' advokat, Jens Stadum, på baggrund af dommen. Han tilkendegiver overfor Kanal Frederikshavn , at Nordjyllands Politi i hans øjne har opført sig dilettantisk i sagen om musikstøj. Frederikshavn Kommune anmeldte i 2017 otte restauratører i Skagen til politiet, fordi de ifølge kommunens målinger spillede for højt. Ifølge Kanal Frederikshavn, har Jens Stadum kendskab til fire af sagerne. Én restauratør mødte ikke op i retten og måtte derfor betale bøden på 10.000 kroner. En anden valgte kort inden retssagen at betale 10.000 kroner. Skagen Bryghus slipper nu for at betale 10.000 kroner efter mandagens afgørelse. Det samme bliver givetvis tilfældet for Foldens Hotel, som Jens Stadum også er advokat for.

Referat:
Skagen Bryghus slipper for at betale en bøde for at have spillet for høj musik. Det har Retten i Hjørring afgjort ifølge Kanal Frederikshavn.